18.juuni 2008.a., toimunud Tallinna, Lasnamäe Halduskogu istungil hääletasid Halduskogu liikmed pea ühehäälselt vastu Olympic Casino kahe uue kasiino avamisele Mustakivi ja Tähasadu tänavatel, Lasnamäel. Halduskogus süttiva sõnavõtuga esinenud tuntud kasiinovastast Tallinna volikogu liiget ja endist Lasnamäe linnaosa vanemat Oleg Rebast asusid toetama mitmed Lasnamäe õppeasutuse esindajad. Pea kõik hääletamise ajal kohal olnud halduskogu liikmed hääletasid kasiinode  avamise loa eelnõu vastu, üks saadik jäi erapooletuks.    Hea on tõdeda, et kasiinovastane liikumine Eestis on tõusuteel, seda on asunud toetama nii vasakpoolsed kui parempoolsed, nii noored kui ka eakad, kõik inimesed olenemata rahvusest ning usust. Kasiinovastaste ja ühiskonna aktiivse kriitilise surve all sünnib uus hasartmänguseadus, mis oleks esimene samm kasiinoäri kontrolli alla võtmiseks. Arvan, et Eestis saabus aeg, kus kasiinode arvu mitte ainult piirata, vaid ka pannakse kinni!    Hiljuti lõpetas Tallinna linnavalitsus oma korraldusega kasiino tegevuse Mustamäe linnaosas, gümnaasiumi ja kahe lasteaia vahetus läheduses. Kasiinovastased tervitasid seda otsust, soovitades omavalitsustel olla aktiivsem ja julgem kasiinoäri piiramise osas.    Täna Eestis on ligi 200 kasiino, neist on ligi 100 Tallinnas. Eestis on ligi 70 000 kasiinosõltlast ja nende arv kriisiajal kindlasti kasvab. 2007.aastal AS Turuuuringute poolt korraldatud küsitlused näitasid, et 76% Eesti ja 81% Tallinna  elanikest on kasiinoäri piiramise poolt.    29.aprillil 2008.a., toimus Tallinna, Tammsaare pargis Eesti kasiinovastaste poolt korraldatud juba kokku neljas ja sel aastal esimene kasiinovastane meeleavaldus. Meeleavaldusel võtsid osa Tallinna linnavolikogu saadikud, kultuuri - ja avaliku elu tegelased. Sõna võttis tuntud ajaloolane, professor Juri Kuuskema, kunstnik Neeme Lall, Prantsuse Lütseumi direktor Lauri Leesi jt. Vaatamata sellele, et kasiinovastased tegid rahandusminister Ivari Padarile  ettepaneku osaleda kasiinovastasel meeleavaldusel, kus ta saaks tutvustada uue hasartmänguseaduse loomise asjaolusid, ei ilmunud minister üritusele. Kasiinovastasel meeleavaldusel Tammsaare pargis osales ligi sadakond inimest.    18.07.2007.a. toimus Tallinnas esimene kasiinovastane meeleavaldus Eestis ja Euroopa Liidus üldse. 16.10.2007.a. toimus Tallinnas, Lasnamäel teine suur kasiinovastaste meeleavaldus. 27.10.2007.a. jagasid noored kasiinovastased kesklinna kasiino sünnipäevaärituse ajal ees  kasiinovastast sümboolikat sõnumiga, et kasiinod kaoksid koolide ja elamute vahetust lähedusest. 04.12.2007.a. toimus kasiinovastane meeleavaldus Mustamäe Linnaosa Valitsuse hoones oleva kasiino ees.